E-760/2006

Mál þetta var þingfest 10. maí 2006 og tekið til dóms 14. febrúar sl. Stefnandi er V-kk-nf A-kk-nf, Smárahvammi 6, Hafnarfirði en stefndu eru S-kvk-nf Ó-kvk-nf og Þ-kk-nf M-kk-nf bæði til heimilis að Dvergholti 11, Hafnarfirði.

Dómkröfur stefnanda eru þær að stefndu verði in solidum dæmd til að greiða stefnanda 350.000 krónur með dráttarvöxtum samkvæmt 3. kafla laga um vexti og verðtryggingu nr. 38/2001 frá 6. apríl 2006 til greiðsludags og til greiðslu málskostnaðar.

Stefndu krefjast sýknu í málinu og að þeim verði dæmdur málskostnaður úr hendi stefnanda.

I.

Krafa stefnanda er samkvæmt tryggingarvíxli að fjárhæð 350.000 krónur, útgefnum þann 27. apríl 2005 af stefnda Þ-kk-þgf M-kk-þgf, og framseldur af honum án afsagnar. Víxilinn er samþykktur af stefndu S-kvk-þgf Ó-kvk-þgf og var hann sýndur til greiðslu á gjalddaga þann 6. apríl 2006 í Sparisjóði Hafnarfjarðar sem var vistunar- og greiðslustaður víxilsins. Stefnandi kveður stefndu hafa afhent sér þennan víxil til tryggingar á leigugreiðslum stefndu S-kvk-ef vegna leigu hennar á fasteigninni Hvaleyrarbraut 35, Hafnarfirði. Á víxilinn er áritað að hann sé tryggingarvíxill vegna leigugreiðslna að Hvaleyrarbraut 35, Hafnarfirði. Stefnandi segir leigugreiðslur nema mun hærri fjárhæð en fjárhæð víxilsins. Þrátt fyrir greiðsluáskorun hafi stefndu ekki greitt víxilinn og því sé stefnanda nauðsyn að fá dóm fyrir kröfum sínum.

Stefnandi höfðar mál þetta samkvæmt ákvæðum 17. kafla laga nr. 91/1991 um meðferð einkamála og samkvæmt ákvæðum víxillaga nr. 93/1933.

Stefndu segja málsatvik þau að með leigusamningi 25. apríl 2005 hafi stefnda S-kvk-nf tekið á leigu hjá stefnanda atvinnuhúsnæði að Hvaleyrarbraut 35, Hafnarfirði. Umsamin húsaleiga hafi verið 57.000 krónur á mánuði að viðbættum virðisaukaskatti. Samkvæmt 5. lið leigusamningsins hafi stefnandi átt að ljúka tilteknum framkvæmdum á leiguhúsnæðinu fyrir 10. júní 2005. Stefnandi hafi ekki staðið við þetta loforð þrátt fyrir margítrekuð tilmæli af hálfu stefndu. Svo hafi farið að lokum að stefnda S-kvk-nf hafi rift leigusamningnum með bréfi 10. október 2005. Stefnandi hafi aldrei mótmælt þessari riftun og því hafi stefnda S-kvk-nf litið svo á að riftunin væri samþykkt. Stefndu telja sig ekki skulda stefnanda vegna viðskiptanna. Riftun hafi verið réttmæt og byggst á vanefndum af hálfu stefnanda og sé sýknukrafan á því reist.

II.

Stefnandi höfðar mál þetta sem víxilmál samkvæmt 17. kafla laga nr. 91/1991 um meðferð einkamála. Víxlinum, sem hann byggir kröfur sínar á, er réttilega lýst í stefnu. Hann er lögformlegur og er sýndur til greiðslu á gjalddaga. Varnir stefndu eru þess eðlis að þeim verður ekki, gegn andmælum stefnanda, komið að í málinu, sbr. 118. gr. laga nr. 91/1991. Kröfur stefnanda verða því teknar til greina að öllu leyti.

Eftir þessum úrslitum verða stefndu dæmd til að greiða stefnanda málskostnað sem þykir hæfilega ákveðinn 130.000 krónur og hefur þá verið tekið tillit til reglna um virðisaukaskatt.

G-kk-nf A-kk-nf héraðsdómari kveður upp dóm þennan.

DÓMSORÐ:

Stefndu, S-kvk-nf Ó-kvk-nf og Þ-kk-nf M-kk-nf, greiði stefnanda, V-kk-þgf A-kk-þgf, 350.000 krónur með dráttarvöxtum samkvæmt 1. mgr. 6. gr. laga nr. 38/2001 frá 6. apríl 2006 til greiðsludags og 130.000 krónur í málskostnað.

G-kk-nf A-kk-nf